b'\n_START_ARTICLE_\nM\xc3\xa4rt Bormeister\n_START_SECTION_\nIsiklikku\n_START_PARAGRAPH_\nM\xc3\xa4rt Bormeister on maalikunstnik ja fotograaf M\xc3\xa4rt Bormeister noorema ja maalikunstnik Marju Bormeisteri isa. Tema abikaasa oli maalikunstnik Magda Bormeister.\n_START_SECTION_\nLooming\n_START_PARAGRAPH_\nAastatel 1939\xe2\x80\x9373 osales kunstnik enam kui sajal n\xc3\xa4itusel. M\xc3\xa4rt Bormeisteri loomingus on olulisel kohal maastikud ja lillemaalid. Sageli on kunstnik oma t\xc3\xb6is j\xc3\xa4\xc3\xa4dvustanud merd. \xc3\x9cks olulisemaid ja armastatumaid motiive oli M\xc3\xa4rt Bormeistri jaoks kahtlemata ka Tallinna vanalinn, mida ta on kujutanud igal ajal.'